<classify> Na ASHA BANI -DAR ES SALAAM BODI ya Utalii Tanzania TTB imetengewa Sh bilioni 10.2 kwa mwaka201920 kwa lengo la kutangaza utalii nje ya nchi na shughuli nyingine zakiutalii. Akizungumza jana Dar es Salaam, Mwenyekiti wa Bodi hiyo, Jaji ThomasMihayo, alisema kiasi hicho cha fedha kitatumika kutangaza utalii katika nchimbalimbali ili kuongeza watalii wanaotembelea Tanzania. Fedha hizo mbali na matumizi ya ndani, ikiwemo mishahara yawafanyakazi, zitatumika pia kutangaza vivutio vya utalii ndani na nje, lengo nikufanikiwa zaidi kwa mwaka huu wa 201920, alisema Jaji Mihayo. Akizungumzia kuhusu kutangaza utalii nje ya nchi, alisema wamekuwa namafanikio katika nchi mbalimbali zikiwemo Uingereza, Ufaransa na Ujerumani. Lakini kwa sasa wanaongeza nguvu pia kwa kushirikiana na mabalozi wa nchiza China, Russia, Scandinavia, Singapore, Thailand na India. Jaji Mihayo pia alizungumzia suala la Uwanja wa Ndege wa KimataifaJulius Nyerere, Terminal III akisema ni kichocheo kikubwa cha utalii kwa kuwawatalii watatumia uwanja huo kuingia na kupata huduma inayostahili. Uwanja wa Ndege Terminal III utakapofunguliwa, tutakuwa na ofisi paleambayo watalii wakifika watakuwa na fursa ya kupata huduma za kiutalii palepale kwa kupata maelekezo, pia itakuwa imesaidia kuwapunguza matapeli ambaowamekuwa wakiwaliza watalii, alisema Jaji Mihayo.  <topic>: KITAIFA 